CELEX: C2005/257/31
Language: fi
Date: 2005-10-15 00:00:00
Title: Asia T-313/05: 10.8.2005 nostettu kanne — Microsoft vastaan komissio

15.10.2005   
            
            
               FI
            
            
               Euroopan unionin virallinen lehti
            
            
               C 257/16
            
         10.8.2005 nostettu kanne — Microsoft vastaan komissio
   (Asia T-313/05)
   (2005/C 257/31)
   Oikeudenkäyntikieli: englanti
   Asianosaiset
   
      Kantaja(t): Microsoft [Edustaja/inaan: asianajajat J.-F. Bellis ja I. Forrester]
   
      Vastaaja(t): Euroopan yhteisöjen komissio
   Kantaja/ien vaatimukset
   
               —
            
            
               kumoaa 1.6.2005 tehdyn komission päätöksen ja
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tehtyään 24.3.2994 päätöksen, joka riitautettiin asiassa T- 201/04 (1) ja jonka mukaan kantajan on paljastettava eräitä Windowsin käytäntöjä koskevia yksityiskohtaisia tietoja yhteentoimivuuden varmistamiseksi Windowsin kanssa, komissio ilmoitti kantajalle 1.6.2005 päivätyllä kirjeellä, että kantajan on sallittava kilpailijoiden Windowsin käytäntöjä koskevien paljastettujen yksityiskohtaisten tietojen perusteella kehittämien ohjelmistojen jakelu alkukoodimuodossa sellaisille kolmansille tahoille, joilla ei ole lisenssiä, ellei ohjelmisto sisällä kantajan tekemää keksintöä, joka täyttää uutuutta ja kekseliäisyyttä koskevat arviointiperusteet.
   Kantaja riitauttaa komission 1.6.2005 päivätyn kirjeen, koska se katsoo, että kyseisten ohjelmistojen jakelu alkukoodimuodossa takaisi sellaisille kolmansille tahoille, joilla ei ole lisenssiä, pääsyn kantajan liikesalaisuuksiin ilman, että kantaja voisi varmistaa, että kyseiset tiedot pidetään luottamuksellisina lisenssiehdoin kuten on kyse lisenssinsaajien osalta.
   Kantajan mukaan 1.6.2005 päivätyllä kirjeellä loukataan laittomasti kantajan teollis- ja tekijänoikeuksia ja sen mukaan komissiolla ei ollut toimivaltaa määrätä velvoitteista, jotka ylittivät 24.3.2004 tehdyssä päätöksessä edellytetyt velvoitteet, koska komission 1.6.2005 päivätyssä kirjeessä viitataan kyseisen päätöksen soveltamiseen.
   Kantaja väittää edelleen, että 1.6.2005 päivätyllä kirjeellä loukataan suhteellisuusperiaatetta, koska siinä ylitetään toimenpiteet, jota 24.3.2004 tehdyssä päätöksessä todettu rikkominen olisi edellyttänyt.
   Kantaja väittää lisäksi, että 1.6.2005 päivätyssä kirjeessä todetut uutuutta ja kekseliäisyyttä koskevat arviointiperusteet loukkaavat luottamuksensuojan periaatetta, koska on epäselvää, epätarkkaa ja hyvin vaikeaa soveltaa niitä mielekkäästi liikesalaisuutta koskevassa asiayhteydessä.
   Lopuksi kantaja väittää, että 1.6.2005 päivätty kirje loukkaa yhteisöä sitovia kansainvälisen julkisoikeuden periaatteita, koska siinä sallitaan kantajan teollis- ja tekijänoikeuksien maailmanlaajuinen ja näin ollen extraterritoriaalinen paljastaminen.
   
      (1)  EYVL C 179, 10/7/2004, s. 18.